**שיחה בין סבא לנכד**

נכד: היי סבא.

סב: שלום.

נכד: מה קורה?

סב: מה?

נכד: מה שלומך?

סב: אה, תודה, ואתה?

נכד: סבבה.

סב: מה?

נכד: הכל בסדר.

סב: מתי אתה גומר את בית הספר?

נכד: לא אומרים גומר, סבא. אתה מתכוון-מסיים.

סב: מה, העברית שלי לא בסדר?

נכד: גומר זה משהו אחר.

סב: לא ידעתי.

נכד: אני מסיים עוד חודשיים.

סב: ואז, תתחיל לעבוד?

נכד: לא.

סב: אז מה תעשה?

נכד: לישון.

סב: מה?

נכד: אתבטל.

סב: וממה תחיה?

נכד: אשרוד.

סב: מה עם החברה שלך?

נכד: שווה.

סב: מה שווה?

נכד: התכוונתי יפהפיה.

סב: מתי תתחתן?

נכד: מה בוער? מי מת.

סב: מת מישהו? אצלנו במשפחה?

נכד: לא, זה הביטוי.

סב: איך הדירה שאתה גר בה?

נכד: חבל על הזמן.

סב: אתה גר פה רק שתי דקות, כבר חבל לך על הזמן?

נכד: לא, זה הביטוי.

סב: ההורים שלך עוזרים קצת?

נכד: לא ממש.

סב: באמת?

נכד: לא עוזרים אפילו שהם טחונים.

סב: מי טחן אותם?

נכד: לא, הכוונה מלאים בכסף.

סב: אה, טוב יפה שבאת היום. אין לימודים?

נכד: הברזתי.

סב: מה, אתה עובד בתור אינסטלטור?

נכד: לא. זאת אומרת כן.

סב: זה מה שיצא מכל הלימודים שלך, אינסטלטור?

נכד: סתם, עובדים עליך.

סב: עלי? בשבילי צריך לעבוד? אני מטריד מישהו?

נכד: לא, זה הביטוי.

סב: טוב, תמסור ד"ש להוריך.

נכד: אוקיי, טוב ביי.

סב: להתראות.